ওয়েবডেস্ক : নিউ আলিপুর হত্যাকাণ্ডে এখনও অন্ধকারে পুলিস। এখনও অধরা আততায়ী। পুলিসের প্রশ্ন যদি লুঠ কিম্বা খুনের উদ্দেশে আততায়ী এসে থাকে তবে কেন সঙ্গে অস্ত্র আনেনি সে? কেন জানালার স্লাইডারের রবার পেঁচিয়ে খুন করা হয় নিউ আলিপুরের বৃদ্ধকে? মৃতের খাটের পাশ থেকে উদ্ধার হয়েছে সাড়ে তিন ফুটের সেই রবারের টুকরো। তবে, তদন্তকারীদের মতে, খুনের আগে আত্মরক্ষার চেষ্টা করেন ওই বৃদ্ধ। তাঁর শরীরে নখের আঁচড়ের দাগই তার প্রমাণ। আয়া কবিতা দাসের ভূমিকাও সন্দেহের চোখে দেখছে পুলিস। যদিও এখনও পর্যন্ত কোনও সিদ্ধান্তে আসেনি তাঁরা।